
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 148 
16 Φεβρουάριου 1994 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης έντεκα χιλιάδων 
εκατόν εξήντα οκτώ τετρ. μέτρων (11.168 σι 2 ) στη 
θέση «Χερουλάκι-Γραδού» της περιφέρειας Κοινό¬ 
τητας Πόρου Νομού Κεφαλληνίας . 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός της οριογραμμής του χειμμάρου ΞΗΡΙΑ, 
Νέας Ιωνίας Μαγνησίας από Γέφυρα Ο.Σ.Ε άνωθεν 
Μελισσατίκων έως Γέφυρα Ο.Σ.Ε πλησίον Νέας 
Εθνικής οδού Βόλου - Λάρισας. 2 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλ¬ 
λοτρίωση ακινήτων προς κατασκευή Λιμνοδεξαμε- 
νής στη θέση «ΑΝΩ ΝΕΡΑ» Μυκόνου Ν. Κυκλά¬ 
δων . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 393 (1) 

Κήρυξη ως αναδασωτέας έκτασης έντεκα χιλιάδων εκα¬ 
τόν εξήντα οκτώ τετρ. μέτρων (1 1 .168 γπ 2 ) στη θέση 
«Χερουλάκι-Γραδού» της περιφέρειας Κοινότητας Πό¬ 
ρου Νομού Κεφαλληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις περί διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 


2. Τις διατάξεις του άρθρου 117 παρ. 3 του συντάγμα¬ 
τος. 

3. Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας» και 
συγκεκριμένα: 

α) Του άρθρου 41 παράγρ. 1 

β) Του άρθρου 38 παράγρ. 1 

4. Τις διαταγές του Υπουργείου Γεωργίας αριθμ. α) 
160417/ 1180/ 8.7.1980 και β) 182447/ 3049/ 
24.9.1980. 

5. Την αναφορά της Δ/νσης Δασών Κεφαλληνίας αριθμ. 
326/31.1.1994 με την οποία προτείνεται η κήρυξη ως 
αναδασωτέας, της αναφερομένης στο θέμα εκτάσεως, 
αποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με φυσική αναγέννηση το Δημό¬ 
σιο δάσος που εκχερσώθηκε παράνομα εμβαδού έντεκα 
χιλιάδων εκατόν εξήντα οκτώ τετρ. μέτρων (11.168 γτί 2 ), 
που βρίσκεται στη θέση «Χερουλάκι-Γραδού» της περιφέ¬ 
ρειας Κοινότητας Πόρου Κεφαλληνίας και προσδιορίζεται 
από τα στοιχεία Α-Β-Γ-Δ-Ε-Ζ-Η-θ-Ι-Κ-Λ-Μ-Ν- 
Ξ-Ο-Π-Ρ-Σ-Τ-Υ-Φ-Χ-Ψ-Ω-Α'-Β'-Γ-Δ’-Ακαι 
1 - 2- 3- 4- 5- 6- 7- 8- 9-10-11 -1, όπως φαίνονται 
στο συνημμένο τοπογραφικό διάγραμμα κλίμακας 
1:2.000, το οποίο αποτελεί αναπόσπαστο μέρος της από¬ 
φασης αυτής και ορίζεται γύρωθεν ως εξής: 

Ανατολικά: Με δημόσιο δάσος, με βραχώδη έκταση και 
κοινοτ. δρόμο Σκάλας - Πόρου. 

Δυτικά: Με δημόσιο δάσος. 

Βόρεια: Με δημόσιο δάσος και κοινοτικό δρόμο Σκάλας- 
Πόρου. 

Νότια: Με δημόσιο δάσος και κοινοτικό δρόμο Σκάλας- 
Πόρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 2 Φεβρουάριου 1994 
Ο Νομάρχης 

ΝΙΚΟΛΑΟΣ ΠΑΠΑΔΙΟΝΥΣΙΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4129ΠΕ (2) 

Καθορισμός της οριογραμμής του χειμμάρου ΞΗΡΙΑ, Νέας 
Ιωνίας Μαγνησίας από Γέφυρα Ο.Σ.Ε άνωθεν Μελισ- 
σατίκων έως Γέφυρα Ο.Σ.Ε πλησίον Νέας Εθνικής 
οδού Βόλου - Λάρισας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1 - Το αριθ. 1121/1.7.1992 έγγραφο-αίτημα του Δήμου 
Νέας Ιωνίας Μαγνησίας για τον καθορισμό της οριογραμ- 
μής του θέματος. 

2. Το σε συνέχεια του πιο πάνω εγγράφου από Νοέμ¬ 
βριο 1991, τοπογραφικό διάγραμμα (δύο σχέδια - πινακί¬ 
δες), κλίμακος 1:2000 της περιοχής Ξηριά του θέματος 
που συνέταξε η Τεχνική Υπηρεσία του Δήμου Ν. Ιωνίας 
Μαγνησίας και θεώρησε ο Προϊστάμενός της Γεώργιος Γί¬ 
δας. 

3. Την από 6.8.1992 αρχική χάραξη της οριογραμμής 
από την Επιτροπή που ορίστηκε με την αριθ. 4036/ 
4.7.1992 απόφαση της Δ/νσης Τεχνικών Υπηρεσιών Νο¬ 
μού Μαγνησίας, που σχεδιάστηκε με συνεχή γραμμή κόκ¬ 
κινου χρώματος στο διάγραμμα της προηγουμένης παρα¬ 
γράφου και θεωρήθηκε από το Δ/ντή της ίδιας Υπηρεσίας 
Νικόλαο Δογκάκη. 

4. Την αριθ. 146/1992 πράξη γνωμοδότησης του Δημο¬ 
τικού Συμβουλίου Δήμου Ν. Ιωνίας Μαγνησίας για την 
αποδοχή, πλην τριών επί μέρους τροποποιήσεων της 
οριογραμμής της προηγουμένης παραγράφου 3, σύμφωνα 
με όσα διαλαμβάνονται σ’ αυτή (την πράξη γνωμοδότη¬ 
σης). 

5. Την αριθ. 220/1993/0.Τ.4 απόφασή μας απόρριψης 
των ενστάσεων κατά της αριθ. 146/1992 πράξης γνωμο¬ 
δότησης του Δήμου Νέας Ιωνίας και των συναφών διαδι¬ 
κασιών καθορισμού της οριογραμμής του θέματος. 

Γνωρίζοντας τις διατάξεις των: 

α) Ν. 3200/1955, περί διοικητικής αποκέντρωσης, 
όπως αυτός συμπληρώθηκε με το Ν.Δ. 532/70. 

β) Π.Δ. 910/1977, «περί Οργανισμού του Υ.Δ.Ε όπως 
αυτός συμπληρώθηκε με το Π.Δ. 39/83 «περί μεταβιβά- 


σεως αρμοδιοτήτων του Υπουργού Δημοσίων Έργων στις 
Περιφερειακές Υπηρεσίες», 

γ) άρθρου 6 παρ. 3 του Ν. 880/1979 «περί καθορισμού 
ανωτάτου ορίου συντελεστού δομήσεως και ετέρων τινών 
διαρρυθμίσεων της Πολεοδομικής Νομοθεσίας. 

Επειδή, η αρχική χάραξη της οριογραμμής από τη Δ/νση 
Τεχνικών Υπηρεσιών έγινε σύμφωνα με τα προβλεπόμενα 
από τις πιο πάνω διατάξεις. 

Επειδή, η πιο πάνω πράξη-γνωμοδότηση του Δήμου 
Νέας Ιωνίας θα πρέπει να γίνει αποδεκτή για τους αναφε- 
ρομένους σ’ αυτή λόγους, για τις περιπτώσεις του Ιδρύμα¬ 
τος με την επωνυμία «Άσπρες Πεταλούδες», λόγω του 
κοινωφελούς του χαρακτήρος, τμήματος του Σχεδίου Πό¬ 
λης λόγω των επιπτώσεων σ’ αυτά από την αποδοχή στο 
σύνολό της της πιο πάνω χάραξης και της νομίμως υφιστα- 
μένης οικοδομής ιδιοκτησίας Αθανασίου Γράντζα, αποφα¬ 
σίζουμε: 

Εγκρίνουμε-καθορίζουμε την οριογραμμή του τμήμα¬ 
τος του χειμάρρου ΞΗΡΙΑ, Νέας Ιωνίας Νομού Μαγνησίας 
από γέφυρα ΟΣΕ, άνωθεν Μελισσατίκων έως γέφυρα 
ΟΣΕ πλησίον γέφυρας Νέας Εθνικής οδού Βόλου- 
Λάρισας, όπως αυτή χαράχτηκε στο συνημμένο τοπογρα- 
φικό διάγραμμα της Τεχνικής Υπηρεσίας του Δήμου Νέας 
Ιωνίας, που θεωρήθηκε από τον Προϊστάμενό της Γεώργιο 
Γίδα, με συνεχή γραμμή ερυθρού χρώματος από τη Δ/νση 
Τεχνικών Υπηρεσιών Νομού Μαγνησίας με θεώρησή της 
(της χάραξης), από τον Δ/ντή της ίδιας Υπηρεσίας Νικό¬ 
λαο Δογκάκη, πλην των με στοιχεία ΑΒ, ΓΔ και ΕΖ τμημά¬ 
των της (περιοχή Άσπρες Πεταλούδες, Σχέδιο Πόλης και 
οικοδομή Αθαν. Γράντζα, αντιστοίχως), τα οποία καταρ- 
γούνται. 

Εγκρίνουμε-καθορίζουμε την οριογραμμή στα καταρ- 
γούμενα τρία τμήματα της προηγουμένης παραγράφου, 
όπως αυτή χαράχτηκε με συνεχή γραμμή πρασίνου χρώμα¬ 
τος και αποτελείται από τρία τμήματα αντίστοιχα. 

Η απόφαση αυτή να δημοσιευθεί στο φύλλο Εφημερί¬ 
δας της Κυβερνήσεως μαζί με το διάγραμμα. 

Βόλος, 2 Φεβρουάριου 1994 
Ο Νομάρχης 

ΑΡΙΣΤΕΙΔΗΣ ΟΥΖΟΥΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 72 (3) 

Ανακοίνωση παρακατάθεσης αποζημίωσης για απαλλο¬ 
τρίωση ακινήτων προς κατασκευή Λιμνοδεξαμενής στη 
θέση «ΑΝΩ ΝΕΡΑ» Μυκόνου Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 

Σύμφωνα με τα άρθρα 7 και 8 του Ν.Δ. 797/1971 «περί 
αναγκαστικών απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την 
1304/21.7.93 απόφαση Νομάρχη Κυκλάδων (ΦΕΚ 866/ 
18.8.92 τ.Δ') για κατασκευή Λιμνοδεξαμενής στην Άνω 
Νερά Ν. Μυκόνου, έκτασης 133.227,04 γπ 2 . 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση, που καθο¬ 
ρίστηκε με την 23/1993 απόφαση Μονομελούς Πρωτοδι¬ 
κείου Σύρου για τα παραπάνω ακίνητα που εικονίζονται 
στα κτηματολογικά διαγράμματα και πίνακες του Μηχ/κού 
Κ. Χρυσάφη και είναι θεωρημένα στις 7.7.92 από τον Δ/ 


ντή Τεχνικών Μελετών και Κατασκευών του Υπ. Γεωρ¬ 
γίας, Δ. Μαραγκουδάκη, όπως αυτά διορθώθηκαν και συ¬ 
μπληρώθηκαν από τον τοπ/φο Μηχ/κό Σταύρο Μαντζιβή, 
ορισθέντα κτηματογράφο Μηχ/κό, σύμφωνα με την 463/ 
Φ100/16.3.93 απόφαση Νομάρχη Κυκλάδων έχει παρα¬ 
κατατεθεί στο Ταμείο Παρακαταθηκών και Δανείων. 

Σχετικά έχει εκδοθεί το 479/23.12.93 Γραμμάτιο σύ¬ 
σταση Παρακαταθήκης δρχ. εξήντα επτά εκατομμύρια 
εξακόσιες τριάντα τέσσερις χιλιάδες επτακόσεις ογδόντα 
δρχ. (67.634.780), ήτοι το 60% της συνολικής αποζημίω¬ 
σης. 

γ) Η αποζημίωση θα αποδοθεί στα πρόσωπα που θα 
αναγνωρισθούν δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Ερμούπολη, 27 Ιανουάριου 1994 
Ο Νομάρχης 

ΠΑΝΟΣ ΚΟΝΤΟΓΕΩΡΓΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


